[Foto's] Nege vas toe Wits-geweld oorspoel | Maroela Media
'n Groot hoeveelheid polisiebeamptes is in die Johannesburgse middestad ontplooi. Die betogers, vermoedelik Wits-studente, het twee voertuie aan die brand gesteek en talle winkels geplunder. Verbygaande motors is met klippe en bottels bestook.
Volgens die polisie is vier van die vyf mans wat in hegtenis geneem is studente. Die verdagtes sal Maandag in die Hillbrow-landdroshof verskyn. Die betogings by Wits het die afgelope paar dae na die middestad oorgespoel terwyl klasse by die universiteit voortgegaan het.
Volgens Wits het die betogende studente omstreeks 17:30 by die Matrix-studentewinkelsentrum naby die manskoshuise bymekaargekom. Veiligheidswagte het die studente van die kampus verdryf waarna hulle 'n heining probeer omstoot het. Die studente is hierna die strate van Braamfontein in waar hulle by ander betogende studente aangesluit het.
Intussen het die ontwrigting naby die Matrix, 'n gebou op die Oos-kampus, voortgegaan en het die betogende studente 'n pad probeer versper. Hulle het ook asblikke aan die brand gesteek en die brandweer is ontbied. Petrolbomme is intussen ook na geboue gegooi. Volgens Wits was die kampus eers teen 22:00 kalm.
Wits het intussen die geweld veroordeel maar gesê klasse sal Maandag voortgaan. Wits het gesê studente wat hul aan misdaad skuldig maak, sal in hegtenis geneem en geskors word.
More is hulle weeer los gelaat en doen weer dieselfde brand en vernietig hulle het mos nie betaal daarvoor nie VERNIET GEKRY.
kriminele. geen ander woord
Ag regtig, hoe vas? More is hulle terug op straat om verder af te brand en vir die polisie te lag.
Seer laat om nou studente amok en anargie te veroordeel dit is wat die regering, polisie en Universiteite reeds van die begin af moes gedoen het. Neem die gemors inhegtenis stop hulle in die tronk en skors hul ver ewig van alle opvoedingsinstansies .
Vir my is die hele aksie niks anders as 'n terroriste daad wat onder die vaandel van #FeesMustFall gedoen word nie. In beginsel beteken dit dat ek 'n aksie onder 'n #???? kan registreer en dan doen net wat ek wil sonder dat ek daarvoor vervolg gaan word. Gaan lees bietjie wat sê die wet oor hierdie soort van optrede. ANTI-TERRORISM BILL, 2002 "terrorist act" means an act, in or outside the Republic, a. that is committed — i. in whole or in part for a political, religious or ideological purpose, objective or cause, and ii. in whole or in… Lees meer »